text: Foto og video: Nyt radartårn ved Vojens 
  17 juni 2014 kl. 14.05
  Arbejdet på et nyt radartårn i Bækskov ved Vojens begyndte sidste år og i løbet af nogle dage bliver tårnet så komplet.
  Endnu mangler man den sidste del af radomen. Radomen er den kuppel, der omkranser radaren, som sidder i midten af det hele.
  Toppen af den bliver i løbet af de næste dage samlet på jorden, og så løfter man den op på toppen af det 25 meter høje tårn.
  Det nye radartårn skal være med til at sørge for luftrumsovervågning og -kontrol i Danmark.
  Det er en del af den samlede NATO luftrumsovervågning.
  
  